పార్ల‌మెంటు స‌భ్యుల‌ కు నూత‌నం గా నిర్మించిన ఫ్లాట్ ల ప్రారంభ కార్య‌క్ర‌మం లో ప్ర‌ధాన మంత్రి ఉప‌న్యాసం

గౌర‌వ‌నీయులైన లోక్ స‌భ స్పీక‌ర్ శ్రీ ఓమ్ బిర్లా గారు, రాజ్య స‌భ డిప్యూటీ చైర్ మన్ శ్రీ హ‌రివంశ్ గారు, మంత్రిమండ‌లి లో నా స‌హ‌చ‌రులు శ్రీ ప్రహ్లాద జోశీ గారు, శ్రీ హర్ దీప్ సింహ్ పురీ గారు, హౌస్ కమిటీ చైర్ మన్ భాయి సి.ఆర్‌. పాటిల్ గారు, శ్రీ ఓమ్ మాథుర్ గారుల‌ తో పాటు ఇక్క‌డ‌ కు విచ్చేసిన ఎంపీ లు, మంత్రిమండ‌లి లోని నా స‌హ‌చ‌రులు, ఇంకా ఇత‌ర ప్ర‌ముఖులారా, ఒక కొత్త స‌భ ప్రారంభం అవుతున్న‌ప్పుడు, వ‌స‌తి ఏర్పాట్ల ప‌రం గా ఎంపీ లు చాలా అసౌక‌ర్య భావన ను ఎదుర్కోవడం పరిపాటి. ఎంతో కాలం ముందుగానే హోట‌ళ్ళ ను బుక్ చేసుకోవ‌ల‌సి వ‌స్తుంది. ఇళ్ళ‌ు ఖాళీ అయ్యీ అవగానే వాటి ని మ‌ర‌మ్మ‌తు చేయడం, ఇంకా పున‌ర్ న‌వీక‌రించడం జరుగుతూ ఉంటుంది; మ‌రి ఈ చ‌క్ర‌ం తిరుగుతూపోతుంది. దీని నుండి బ‌య‌ట‌కు రావ‌డం కోసం, మ‌రి అలాగే శాశ్వ‌త వ్య‌వ‌స్థ ల‌ను అభివృద్ధిప‌ర‌చే ఒక మార్గాన్ని క‌నుగొన‌డం తో పాటు మారుతున్న కాలాల‌ కు అనుగుణం గా మార‌డం కోసం ఆలోచించి మ‌రీ ఒక ప్ర‌య‌త్నాన్ని చేప‌ట్ట‌వ‌ల‌సిన అవ‌స‌రం ఉంది. ఎంపీ ల‌కు వారికంటూ ఒక గ‌ది కి మించి అవ‌స‌రం ఉండ‌క‌పోవ‌చ్చు, కానీ వారి ప‌ని లో భీమ భాగం వారి వ‌ద్ద‌ కు పెద్ద సంఖ్య‌ల లో వ‌చ్చే వారి ప్రాంతాని కి చెందిందే అయివుంటుంది. సుదూర ప్రాంతాల నుండి త‌ర‌లి వ‌చ్చే ప్ర‌జ‌లు ఇక్క‌డ వారి యొక్క రాత్రి పూట బ‌స ను గురించి ఆందోళ‌న చెందుతూ ఉంటారు. మ‌రి ప్ర‌జా జీవ‌నం లో ఉన్న‌ వారు అందుబాటులో ఏదైనా స్థ‌లం ఉందా లేక లేదా అన్న విష‌యాన్ని ఎంతో బాగా ఎరుగుదురు. ఇక్క‌డ‌ కు వ‌చ్చే వారి ని మ‌న‌ం తిప్పి పంపలేము. ఈ స‌మ‌స్య ను అర్థం చేసుకోవ‌డం బ‌య‌టి వారికి చాలా క‌ష్టం గా ఉంటుంది. దీని కి సంబంధించిన స‌వాళ్ళ గంభీర‌త్వాన్ని గురించి ఎంపీ ల‌కు తెలుసును. ఈ కార‌ణం గా మునుప‌టి స‌మావేశాల నాటి నుండే బాగా ఆలోచించి కృషి చేయ‌డ‌మైంది. మ‌రొక స‌మ‌స్య ఏమిటంటే కొన్ని భ‌వ‌నాలు చాలా పాత‌బడిపోయాయి. వాటి కి ప్ర‌తి రోజు ఏదో ఒక మ‌ర‌మ్మ‌తు అవ‌స‌ర‌పడుతోంది. దీని ఫ‌లితం గా, ఏర్పాట్లు చేస్తూ ఉన్న‌ వారి కి, ఇక్క‌డ మ‌కాం పెడుతున్న వారి కి ఉభయ పక్షాలకు కూడా అసౌక‌ర్యం గా ఉంటోంది. ఈ సమ‌స్య కు శాశ్వ‌త ప‌రిష్కార మార్గాన్ని వెతికే ప్ర‌య‌త్నాలు జ‌రుగుతున్నాయి. రానున్న రోజుల లో, మ‌రిన్ని భ‌వ‌నాల ను త్వ‌రిత‌ గ‌తిన నిర్మించ‌వ‌ల‌సివుంది. ప్ర‌భుత్వం గ‌నుక త‌న సొంత విభాగం ద్వారా ఇంత చ‌క్క‌ని రీతి లో క‌స‌ర‌త్తు చేస్తే, అటువంట‌ప్పుడు గృహాల లోపలి ప‌నులు సైతం ఇంత చ‌క్క‌ని తీరు న జ‌రిగాయా అని బ‌య‌టి వారు ఆశ్చ‌ర్య‌చకితులు కావ‌డం ఖాయం. అందుకని, ఈ ప‌ని ని చేసిన విభాగం సిబ్బంది ని నేను అభినందిస్తున్నాను. సాధార‌ణం గా ప్ర‌భుత్వం తో ప‌ని అంటే ప్రజలు దాని కి జాప్యం తో ముడి పెడతారు; ఏమిటి ఇంత కాల‌యాప‌న జ‌రిగింది అని గాని, లేదా ఈ ప‌ని ఎప్ప‌టికి పూర్తి అవుతుంది అని గాని, లేదా ఇంకా ఎంత స‌మ‌యం పడుతుంది? అని గాని ప్ర‌జ‌లు ప్ర‌శ్నిస్తూనే ఉంటారు. అయితే, ఈ ప‌ని నిర్దేశిత కాలం క‌న్నా ముందే పూర్తి అయింది. మామూలు గా ఒక ప్ర‌భుత్వ కార్యకలాపం లో బ‌డ్జెటు పెరుగుతూ పోతుంది. కానీ, బ‌డ్జెటు కన్నా త‌క్కువ ఖ‌ర్చు లో ఈ ప‌ని ని చేయ‌డం, అంతేకాక నాణ్య‌త తో రాజీ ప‌డ‌కపోవ‌డం జ‌రిగాయి. ఈ విధం గా కాలం తో పాటు డ‌బ్బు కూడా ఆదా అయింది. అన్ని సౌక‌ర్యాల ప‌ట్ల శ్ర‌ద్ధ ను వ‌హించ‌డం సైతం జ‌రిగింది. ఈ భ‌వ‌న నిర్మాణాని కి తోడ్పాటు ను అందించిన మిత్రులంద‌రి కి, అలాగే, దీని కోసం ప‌ని చేసిన ప్ర‌భుత్వ అధికారుల కు నా అభినందన లు. ఈసారి పార్ల‌మెంటు చాలా చ‌క్కగా ప‌ని చేయ‌డాన్ని మ‌నం చూశాము. మ‌రి ఈ ఖ్యాతి అన్ని రాజ‌కీయ ప‌క్షాల‌ కు, ఎంపీ ల‌కు, ఇంకా స్పీక‌ర్ కు ద‌క్కుతుంది. అయితే, ఉభ‌య స‌భ‌ల నుండి ఒక ఏకాభిప్రాయం తో కూడినటువంటి స్వ‌రం వెలువ‌డింది. 2022వ సంవ‌త్స‌రం లో ఎప్పటికైతే భార‌త‌దేశం స్వాతంత్య్రాని కి 75 సంవత్సరాలు వ‌స్తాయో అప్పటికి మ‌న పార్ల‌మెంటు లో కూడా కొన్ని మార్పులు చేయాల‌ని స్పీక‌ర్ గారు, ఉప రాష్ట్రప‌తి గారు లు సూచించారు. గ‌డ‌చిన అయిదు సంవ‌త్స‌రాలు గా దీని ని ఎంపీ ల వ‌ద్ద నుండి కూడా నేను వింటూ ఉన్నానన్నది నిజం. చాలా అంశాలు పాత‌బ‌డిపోయాయ‌ని, కొన్ని మార్పులు జ‌ర‌గాల‌ని ప్ర‌సార మాధ్య‌మాల తాలూకు మిత్రులు కూడా చెప్తూ వ‌చ్చారు. డిమాండు స‌భ నుండే వ‌చ్చింది కాబ‌ట్టి, ప్ర‌భుత్వం ఈ విష‌యాన్ని గంభీరం గా తీసుకొని, అధునాత‌న సౌక‌ర్యాల ను గురించి ప‌ట్టించుకొంది. పార్ల‌మెంటు లో ఆధునిక సౌక‌ర్యాల ను ఏ విధం గా స‌మ‌కూర్చాలా అని అవ‌స‌ర‌మ‌యితే ఒక కొత్త భ‌వ‌నాన్ని నిర్మించే అవకాశాన్ని గురించి కూడా అధికారులు అదే పని గా ఆలోచిస్తున్నారు. వీల‌యినంత తొంద‌ర గా తేల్చండి ఎందుకంటే ఆ పని ని స్వాతంత్ర్య సాధన అనంతరం 75వ సంవ‌త్స‌రం కల్లా పూర్తి చేయాలి మరి అంటూ అంటూ వారి ని నేను అభ్య‌ర్థించాను. చాలా త‌క్కువ కాల‌మే మిగిలి ఉన్న‌ప్ప‌టి కీ మ‌న ప్ర‌య‌త్నాన్ని మనం చేసి తీరాలి. మ‌రొక్క మారు ఈ నూత‌న స‌దుపాయాని కి గాను ఎంపీ లు అంద‌రినీ నేను అభినందిస్తున్నాను. వారి కి నా శుభాకాంక్షాలు. వేదిక మీద ఆసీనులైన ప్ర‌ముఖులు అంద‌రి కీ కూడా- ఎవరైతే గణనీయమైనటువంటి తోడ్పాటు ను అందించారో- నేను ధ‌న్య‌వాదాలు తెలియ‌ జేస్తున్నాను. నా స‌హ‌చ‌రులంద‌రి కీ ధ‌న్య‌వాదాలు.